PLAN FOR CULTURE

Jasmin Krpan Prijateljstvo/Friendship
2023-10-05 18:00 (Europe/Zagreb) | Izložbeni salon Izidor Kršnjavi, Trg Republike Hrvatske 11, Zagreb, Croatia (Local Name: Hrvatska)
Izložba fotografija Jasmina Krpana.
Do 24.11.2023.

Nacionalna baština – Licitar
2023-10-05 19:00 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Galerija ULUPUH, Ilica 13, Zagreb
Izlažu: Lucija Agić, Patricio Aguero, Ivana Bakal, Janko Belaj, Rea Boschi, Staša Čimbur, Vanda Čižmek, Tea de Both, Smiljka Franjić, Igor Galaš, Sapana Gandharb, Tatjana Grgurina Vučetić, Ajla Hebib Špoljarec, Snježana Hladni, Pamela Ivanković, Anto Magzan, Miro Martinić, Alan Matuka, Zlatko Odrčić, Marijana Pišonić, Andrea Rosandić, Snježana Pokos-Vujec, Sanja Šebalj, Vladimir Šimunić, Zdenko M. Šlibar, Mario Treščec, Sonja Turner Fegić
Posjetitelji će izložbu moći razgledati do 19. listopada 2023.

JazzHR Festival Fall edition - finale
2023-10-05 20:00 - 21:30 | Koncertna dvorana Vatroslava Lisinskog, Trg Stjepana Radića 4, Zagreb
5.10. DAN 3 – Koncertna dvorana Vatroslava Lisinskog
20:00 – Jumbo Big Band
Jazz orkestar HRT-a / Big Band RTV Slovenije / Big Bend RTS-a
Dirigent: Sigi Feigl

Hrvatski dom Split – Splitski skladateljski krug
2023-10-05 20:00 - 21:30 | Hrvatski dom Split, Tončićeva ul. 1, Split
Hrvatski dom Split

Cantus Ansambl
Berislav Šipuš, dirigent

Program:
Olja Jelaska: Leptiri, za 7 instrumenata
Mirko Krstičević: Whole lotta Zeppelin
Ivan Božičević: Sustainable Development, za komorni ansambl
Gordan Tudor: Kroki za puhački kvinte
***
Frano Parać: Memoriae, za alt i komorni ansambl
Mirela Ivičević: Dominosa Octarine, za flautu i komorni ansambl
Ruben Radica: 72 zapjeva za papu Ivana Pavla Drugog, za komorni ansambl

Svečana dvorana Hrvatskog doma Split ponijet će od nove sezone novo ime, koje posuđuje od jednog od najvažnijih glazbeničkih i kulturnih osobnosti grada Splita, Ive Tijardovića, čije je djelovanje bilo opsežno i dalekosežno: do nas su doprle njegove operete, čije su melodije i nezaboravni likovi utkani u identitet grada Splita. Tijardović je bio vođen stvaralačkim žarom, velikim i raznolikim talentom i brojnim interesima, a njegovo se djelovanje iz glazbenog širilo na područja književnosti, prevoditeljstva, koreografije, kostimografije, slikanja i crtanja karikatura. Bio je intendant i redatelj, a njegov angažman nije bio usmjeren isključivo na Split, iako je Split bio izvorište njegove inspiracije. Ivo Tijardović bio je i prvi predsjednik Hrvatskog društva skladatelja, kao i jedan od prvih dirigenata Zagrebačke filharmonije.

Od osnutka 2001. godine, na poticaj Muzičkog bijenala Zagreb, pod vodstvom Berislava Šipuša, Cantus ansambl posvećen je izvođenju, istraživanju, promoviranju i poticanju produkcije suvremene hrvatske glazbe, a bavi se gotovo u podjednakom omjeru i najnovijim glazbenim zbivanjima na međunarodnoj sceni. Poseban je projekt posvećen skladateljima splitskog kruga, s kojim je ansambl osvojio nagradu Judita 58. Splitskog ljeta 2012. godine. Taj program ansambl njeguje i dodatno širi za novi nastup kojim će biti otvorena sezona 2023./2024. Hrvatskog doma Split.

Na programu su skladbe doajena splitskog glazbenog života: Whole Lotta Zeppelin Mirka Krstićevića, čiji glazbeno djelovanje seže od rocka do klasike, premošćujući žanrove u nizu atraktivnih ostvarenja, od rock-uspješnica do opere, potom ritmična, zaigrana skladba Sustainable Development višestruko nagrađivanog splitskog skladatelja i orguljaša Ivana Božičevića, kao i antologijsko djelo programa Cantus ansambla – Leptiri – splitske skladateljice Olje Jelaska, koja je među vodećim imenima novije hrvatske glazbe; pridružuju im se na ovom programu skladatelji sljedeće generacije – saksofonist i skladatelj Gordan Tudor, britkog i nerijetko duhovitog glazbenog izričaja, sa skladbom Puhački kvintet te još jedna internacionalno uspješna skladateljica, Mirela Ivičević, čije ćemo zanimljive interakcije izvanglazbenih ideja i njihova ostvarenja u glazbi upoznati u jednom od djela iz ciklusa Dominosa, u kojima se, kako se iz naziva da naslutiti, sve događa po domino-efektu – bit će to Dominosa Octarine za flautu i instrumentalni ansambl. Klasici suvremene glazbe na ovom programu su Frano Parać i Ruben Radica – čut ćemo daškom talijansko-mediteranske nostalgije obojeno djelo Memorie Frane Paraća za glas i ansambl te jedno djelo iz Radičina opusa, nerijetko obojenog dubokom i istinskom duhovnošću – Litanije Svih svetih za papu Ivana Pavla, 72 zaziva komornog instrumentalnog ansambla.

Tekst preuzet s web stranice Hrvatskog doma Split

Sajam interijera InDizajn
2023-10-06 - 2023-10-08 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Sajam interijera InDizajn održat će se od 6. do 8. listopada 2023. u Areni Zagreb i okupiti brojne izlagače iz područja opremanja interijera, renomirane stručnjake i arhitekte. Norveški arhitekt Hans Martin Halleraker iz uglednog studija Snøhetta i Danilo Grahovac, arhitekt i direktor studija A&D, otvoriti će stručna predavanja, a očekuju vas i paneli Umjetna inteligencija u domu, Utjecaj dizajna interijera na izbor turističke destinacije i još mnogi drugi.
Kao i prijašnjih godina, na jedinstvenom i najtraženijem prostoru – Bazaru, svojevrsnoj “dizajnerskoj” ulici, predstavit će se hrvatski kreativci, mali obrtnici i produkt dizajneri čiji su radovi sastavni dio svakog modernog doma. Za sve one koji žele naučiti nešto novo, InDizajn i ovoga puta organizira brojne kreativne radionice, donosi izložbu mladih hrvatskih autora, a za najmlađe, osiguran smo Dječji kutak prepun zabave, igre i edukacije pod budnim okom stručnog osoblja.
Imati ćete priliku pronaći razna inspirativna rješenja za uređenje doma: gotov namještaj, ali i onaj po mjeri, dizajnerske komade, raskošne dekoracije, zanimljive detalje i još puno toga.

Hans Martin Frostad Halleraker, MArch, Snøhetta – „People, Process, Projects“
2023-10-06 12:00 - 13:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Norveški arhitekt Hans Martin Halleraker iz svjetski poznatog studija Snøhetta stiže u Zagreb gdje će u sklopu sajma interijera InDizajn u zagrebačkoj Areni u petak, 6. listopada, u 12 sati održati svoje predavanje. Fokus njegova izlaganja pred zagrebačkom publikom bit će održivost u arhitekturi.
Tijekom više od 30 godina postojanja u Snøhetti su dizajnirali neke od najznačajnijih svjetskih javnih i kulturnih projekata. Proslavili su se pobjedničkim radom za novu Aleksandrijsku knjižnicu u Egiptu, a potpisuju i projekt norveške Nacionalne opere i baleta u Oslu, Nacionalni Memorijalni muzej September 11 u WTCu i pješačku zonu na Times Squareu u New Yorku, prvi podvodni restoran u Europi i mnoge druge impresivne projekte.
Od samih početaka Snøhetta u svojim projektima zadržava izvorni transdisciplinarni pristup koji objedinjuje arhitekturu i dizajn okoliša, interijera, produkt dizajn, grafički i digitalni dizajn i umjetnost. Takav pristup je ključni pokretač njihovog rada i njihov zaštitni znak.
Među brojnim priznanjima, Snøhetta je nagrađena Nagradom Europske unije za suvremenu arhitekturu – Nagradom Mies van der Rohe za Norvešku nacionalnu operu i balet te nagradom Aga Kahn za arhitekturu za Aleksandrijsku knjižnicu u Egiptu. Wall Street Journal je 2016. proglasio Snøhettu inovatorom godine u arhitekturi, a Fast Company je dvije godine zaredom skandinavski studio proglasio jednom od najinovativnijih kompanija na svijetu. Snøhetta je 2020. godine nagrađena Nacionalnom nagradom za dizajn za arhitekturu koju dodjeljuje Cooper Hewitt, Smithsonian Design Museum.
Kolege arhitekte i dizajnere molimo da se jave na info@indizajn.hr kako bismo im osigurali ulaz na sajam. U mailu molimo navedite ime i prezime i naziv studija.

Danilo Grahovac, dipl.ing.arh A&D – „Uloga suvremene tehnologije u kreiranju društveno odgovorne arhitekture“
2023-10-06 13:00 - 14:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Sajam interijera InDizajn u zagrebačkoj Areni 6.10. u 13 sati donosi predavanje Danila Grahovca koji je u Srbiji stvorio sjajan imidž i sebi i svom studiju A&D zahvaljujući svojem timom mladih, profesionalnih i predanih arhitekata i promišljenom odgovaru na potrebe svakog klijenta. Svakom projektu, neovisno o opsegu posla i budžetu, pristupaju s jednakim entuzijazmom, profesionalnošću i velikom strašću te pritom, kako često ističu, čuvaju čast profesije i vlastiti integritet. Taj pristup prepoznala je i struka i nagradila ih tijekom godina brojnim priznanjima.
Objekti javnog sektora i javne namjene su njihova specijalnost pa se ne smatraju klasičnim arhitektonskim uredom. Potpisuju projekte brojnih škola, gerontoloških centara, jedne zanimljive destilerije i mnoge druge. Grahovca pritom inspiriraju navike, obveze i aktivnosti različitih korisnika, primjerice bolnice ili zračne luke, jer najvažnije je, kaže, zadovoljiti zahtjeve korisnika. Takvi su mu projekti zabavni i inspirativni, a ono što mu je zabavno obično postiže i sjajan rezultat. Tvrdi i da se arhitektura zahvaljući internetu pretvorila u kataloški izbor boja i tesktura, no često ističe i da svrha kuće nije da bude pametna ili glupa već da zadovolji zahtjeve korisnika, da bude sklonište i utočište, dom, radno mjesto ili ustanova za pomoć i njegu, te da je kvaliteta pritom uvijek prioritet. „Ljepota nas svuda okružuje… pod uvjetom da je želite vidjeti. A ako ju ne vidite, zatvorite oči“, rekao je poznati srpski arhitekt.
Kolege arhitekte i dizajnere molimo da se jave na info@indizajn.hr kako bismo im osigurali ulaz na sajam. U mailu molimo navedite ime i prezime i naziv studija.

Panel „Umjetna inteligencija u domu“
2023-10-07 14:00 - 15:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Na 6. sajmu interijera InDizajn u Areni Zagreb 7.10. u 14 sati očekuje vas panel o važnosti modernih tehnologija, uključujući i AI, na kojem će sudionici pokušati odgovoriti na pitanje prilagođava li se uspješno kreativna industrija i umjetnost tehnološkim trendovima.
Sudionici panela:
• Gianmarco Ćurčić Baldini, M.Arch, Baldini studio
• Petra Horvatović – art manger, udruga CroAI
• dr. sc. Predrag Pale – profesor na Fakultetu elektrotehnike i računarstva
Kolege arhitekte i dizajnere molimo da se jave na info@indizajn.hr kako bismo im osigurali ulaz na sajam. U mailu molimo navedite ime i prezime i naziv studija.

Koncertni ciklus Cantus Ansambla
2023-10-09 20:00 - 21:30 | Mala dvorana KD Vatroslava Lisinskog, Trg Stjepana Radića 4, Zagreb
Ka-Ge-eN-eM + Ce-A-Ha-De-eS = NEW MUSIC!

Koncertni ciklus Cantus Ansambla 2023./2024.
9. 10. 2023., ponedjeljak, Mala dvorana KD Vatroslava Lisinskog, 20.00 sati

gost-ansambl „KGNM-a“ – „UDRUŽENJE ZA NOVU GLAZBU GRADA KOELNA“ (Njemačka)
Cantus Ansambl
Berislav Šipuš, dirigent

Program:

Magdalena Buchwald, Syrinx II, KGNM
Igor C. Silva, We Live In A Bubble – Solo-Trio Verena Barié, ALina Loewenich, Francesco Marzano, KGNM
Zlatko Tanodi, Kiborg, Cantus Ansambl
Georg Heike, Stimmungen, KGNM
Anne La Berge, Conduits, KGNM
David Batinić, Echoes of alienation*, Cantus Ansambl i KGNM
John Hawkins, Divisibility, Cantus Ansambl i KGNM

Ulaznice su u prodaji na blagajni dvorane Lisinski, kao i u sustavu ulaznice.hr.

Marina Šafarić, Fotografski atelijer u dvorištu Ilice br.8, otvorenje izložbe
2023-10-10 19:00 - 22:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Galerija Modulor, Centar za kulturu Trešnjevka, Park Stara Trešnjevka 1, Zagreb
Fotografski atelijer u dvorištu Ilice br. 8 jednokatno je samostojeće zdanje iz 1894. godine koje potpisuju Hönigsberg i Deutsch. Objekt je to koji je za fotoatelijerske svrhe služio nekolicini najproduktivnijih i najznačajnijih fotografa Hrvatske – prvo Rudolfa Mosingera, zatim Franje Mosingera, a onda i Foto Tonke. Portretne fotografije nastale u ostakljenom atelijeru na prvom katu, svjedoče o atelijeru kao važnom mjestu okupljanja intelektualne javnosti.
Prezentiranjem povijesti i izvorne funkcije fotografskog atelijera u dvorištu Ilice br. 8 na vrlo djelotvoran način osvijestila bi se i očuvala specifična kulturno-društvena situacija potaknuta razvojem fotografskih tehnika i otvaranjem prostora namijenjenih fotografskom portretiranju – fotografskih atelijera. Cilj ove izložbe je potaknuti na razmišljanje i uzimanje u obzir fotografskog atelijera u dvorištu Ilice 8 te tako potaknuti razvoj daljnje komunikacije i moguće zaštite ovog još uvijek postojećeg, pomalo zaboravljenog, a toliko važnog primjera.
Izložba traje do 3.11. 2023.
17.10. 2023. u 18 sati autorica će održati vodstvo za građane kroz izložbu.
Vodstvo je dio programa Artupunkutura u organizaciji Turističke zajednice grada Zagreba, kao i dio zbivaja Trešnjevka se budi #4.

ISPIT ZRELOSTI 1.0 10 godina poslije
2023-10-10 19:30 | Foto klub Zagreb, Ilica 29/III, Zagreb, 10000, Croatia (Local Name: Hrvatska)
Izložba foto odjela Škole primijenjene umjetnosti i dizajna

Promocija romana Eliasa Hirschka: Zlatni dečko (Leykam International, 2023.)
2023-10-11 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U Knjižnici Marije Jurić Zagorke održat će se promocija knjige Zlatni dečko autora Eliasa Hirschla, u prijevodu Stjepanke Pranjković. Knjigu će predstaviti Eugenia i Juergen Ehgartner, voditeljica programa i direktor izdavačke kuće Leykam International. Izdanje ove knjige je dio većeg napora izdavača da se hrvatskoj publici približe djela austrijskih autora.

Glowing Globe: Changes and Challenges, izložba
2023-10-11 19:00 - 20:00 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Otvorenje izložbe 7.10. u 19 sati u Galeriji Kortil, Strossmayerova 1, Rijeka.
Glowing Globe je međunarodna manifestacija inovativnog i edukativnog programa koji istražuje pojmove i fenomene post digitalne kulture, što je posebno aktualno u suvremenoj umjetnosti i društvu. Ove godine izložba u Kortilu istražuje temu Changes and Challenges.
Umjetnička djela koja će biti prikazana otvaraju pitanja i osvještavaju nestabilne pozicije u suvremenom društvu koje se neprestano mijenja pod utjecajem raznih kriza (klimatske, zdravstvene, ekonomske, ratne). Izložba želi istražiti na koji se način i kako skup suvremenih problema reflektira u inovativnim umjetničkim praksama te koji su aktualni umjetnički narativi mogući odgovori na globalne krize.
Radovi koji će biti predstavljeni na izložbi odnose se na digitalnu umjetnost kao što su 2D digitalni i 3D printevi i skulpture, 360 video, video animacija, virtualna i proširena stvarnost, zvučna umjetnost i suvremeni performans.
U Kortilu izlažu: Jonas Blume, Alex Brajković, Gabriel Hensche, Joanna Hoffmann, Martina Menegon, Lauren Moffatt / Nika Rukavina i Michaela Strumberger.
Izložba je otvorena do 25.10.2023., radnim danom od 10 do 13 i od 17 do 20 sati, te subotom od 10 do 13 sati.

Trešnjevka se budi #4! / Artupunktura
2023-10-13 16:00 - 22:00 | Centar za kulturu Trešnjevka, Park Stara Trešnjevka 1, Zagreb, Grad Zagreb, 10000
Drugi dio akcije “Trešnjevka se budi! #4” koja će se održati od 13. do 20. listopada 2023. u CeKaTe-u, Parku Stara Trešnjevka i Tratinskoj ulici dio je trećeg izdanja Artupunkture – Zagreb Art Platforme. Kroz izložbe, radionice, foto-buvljak, tematsku šetnju po kvartu i razgovore s nekima od poznatih Trešnjevčana potaknut ćemo svjesnost o karakteru Trešnjevke kao kvarta koji uspješno spaja staro i novo.

Artupunktura, jedinstveni projekt Turističke zajednice grada Zagreba i partnera, predstavlja platformu za kulturu i umjetnost koja objedinjuje brojna umjetnička događanja i kulturne projekte tijekom jeseni u Zagrebu. Zajedničkim umjetničkim djelovanjem brojnih umjetničkih organizacija, kolektiva i umjetnika na specifičnim točkama grada, želi se probuditi njegova vitalna energija i dodatno potaknuti kulturna ponuda te, tako, pozicionirati grad Zagreb kao kreativno središte i odredište urbane i suvremene kulturne scene ovog dijela Europe.

PROGRAM:

13.10.2023. (petak)

16:00-20:00 (Park Stara Trešnjevka): Buvljak fotografske opreme,
16:00-20:00 (Park Stara Trešnjevka): Kolektiv Radiona
16:00-22:00 (galerija Modulor u sklopu CeKaTe-a): Izložba Marine Šafarić “Fotografski atelijer u dvorištu Ilice br.8”
17:00-18:00 (Park Stara Trešnjevka): Predstavljanje nove knjige autora Zorana Jurića, vlasnika antikvarijata iz Tratinske
18:00-20:00: “Iščezli trešnjevački potoci”, šetnja tragom danas nevidljivih trešnjevačkih potoka (Kuniščak, Jelenovac, Kraljevec) po središtu Trešnjevke, voditelj Vanja Radovanović. Polazak je u 18:00 sa Trešnjevačkog trga, ispred cvjećarnice
19:00-22:00 (Mala galerija CeKaTe-a): “Otvoreni atelje“, autorica je Gordana Bakić

16.10. – 20.10.2023. (ponedjeljak – petak)

Izložba starih fotografija u izlozima lokala uzduž Tratinske ulice, vlasnica fotografija je stanovnica Trešnjevke, umjetnica Gordana Bakić
NAT-Iva bodywork centar ( Tratinska 44) podržava akciju svojim aktivnostima
10:00-20:00 (galerija Modulor u sklopu CeKaTe-a): Izložba Marine Šafarić “Fotografski atelijer u dvorištu Ilice br.8”
18:00 Program kvartovskih razgovora u Caffe baru Teatar (Tratinska 66)
17.10.2023. (utorak)

18:00 (galerija Modulor u sklopu CeKaTe-a): Vodstvo kroz izložbu Marine Šafarić “Fotografski atelijer u dvorištu Ilice br.8”

“Trešnjevka se budi #4!” je akcija Centra za kulturu Trešnjevka i njegovog projekta “Mapiranje Trešnjevke”, a realizira se uz financijsku potporu Turističke zajednice grada Zagreba i Gradskog ureda za kulturu i civilno društvo.

ASAP TALKS #11 | INVESTITORI I ARHITEKTURA: stvarnost i predrasude
2023-10-13 17:00 | StartIT centar, Savska 5,, Belgrade, Serbia
StartIT centar, Savska 5, Beograd
INVESTITORI I ARHITEKTURA:
stvarnost i predrasude
Kako je uopšte kreiran termin “investitorska arhitektura” i zašto u javnom govoru nosi negativnu konotaciju. Da li svi investitori zaslužuju ovakav odnos javnosti i u kojoj meri je prethodna decenija uticala na trenutne odnose na tržištu kapitala i kreativnih usluga.
Da li nam upravo ovakvi odnosi daju priliku da redefinišemo prirodu arhitektonskih usluga, te da ih poboljšamo i proširimo stvarajući time novu društvenu vrednost
Na ova i mnoga druga pitanja i teme tokom ASAP TALKS #11govoriće:
Dr Ljiljana Blagojević, arhitektinja
Nebojša Nešovanović, senior direktor i Rukovodilac odeljenja procene, CBRE d.o.o. @cbre_see
Arh Bojan Zabukovec, osnivač i suvlasnik preduzeća ZAP d.o.o.
@zapdoobelgrade
Moderator: Vladimir Đorić, partner, ZABRISKIE, Predsednik UO ASAP @zabriskie.rs

Ivana Franke: “Resonance of the Unforeseen”
2023-10-13 17:00 - 19:00 | Zrinjevac, Nikola Šubić Zrinski Square, Zagreb, 10000, Croatia (Local Name: Hrvatska)
Na Zrinjevcu je postavljena zagrebačka inačica svjetski priznate instalacije Ivane Franke „Resonance of the Unforeseen“
Glazbeni paviljon iz 1891. godine, smješten u samom središtu jednog od najreprezentativnijih parkova u Hrvatskoj, u zagrebačkom Zrinjevcu, javnosti služi za društvena okupljanja, kulturne događaje i fotografiranje. Slika glazbenog paviljona duboko je ukorijenjena u sjećanju i svakodnevnom životu građana. Međutim, takav vizualno snažan toponim iznenada je skriven i pristup mu je onemogućen.
Site-specific instalacijom Rezonanca nepredviđenog, Ivana Franke postavlja pitanja koncepta javnog sjećanja i granica vizualne stvarnosti, pretvarajući glazbeni paviljon u javnu tajnu i dodajući mu novo značenje. Izdaleka, prividno čvrsta struktura sive boje nije ništa takvo – zapravo je to mreža s crtežom vertikalnih crno-bijelih pruga, a materijal se miče čak i pri najmanjem vjetru. Kako posjetitelj prilazi instalaciji, primjećuje suptilan moiré efekt, a prividna čvrstoća instalacije nestaje. Franke reagira na dobro poznati izgled i kolektivno sjećanje – ono što se dosad pamti kao glazbeni paviljon nije nestalo na mjesec dana – prisutan je u sjećanju cijelo vrijeme. Nakon ove izložbe, javnost će percipirati dobro poznati toponim paviljona iz dvije perspektive.
Instalacija je prvotno postavljena na pročelju Muzeja umjetnosti u Yokohami, u sklopu izložbe Afterglow, Yokohama Trijenale 2020.
Organizator izložbe je LAUBA – Kuća za ljude i umjetnost. Prostorna instalacija Ivane Franke dio je Zagreb art platforme Artupunktura, projekta Turističke zajednice grada Zagreba.
Projekt su podržali: Turistička zajednica grada Zagreba, Javna ustanova Maksimir, Podružnica Zrinjevac Zagrebačkog holdinga i Zavod za zaštitu spomenika kulture i prirode.
Suradnici: arhitektica Saša Košuta, konzultant za konstrukciju Ivan Palijan, geodetske izmjere Marko Bašić / Urbane ideje, statički elaborat Luka Božić, projekt konstrukcije skele Nedjeljko Čular / Agram, Tomislav Radotović / PERI oplate i skele, tekstilna arhitektura Martin Sumpor, Krešo Lončarić / Belina, montaža Hrvoje Drkelić, Ivica Božić, Marin Kokorić, Ivan Macukić, Zvonko Čabrić/ Kolonija, Tomislav Kličko, kustosica Marina Šafarić, Matko Burić, Andrea Turić, Mario Bratković, Fran Rupčić / Lauba
U petak, 13. listopada, u 17:00 sati svečano je otvorena umjetnička instalacija „Resonance of the Unforeseen“, postavljena oko glazbenog paviljona na Zrinjevcu. Instalaciju na Zrinjevcu možete vidjeti do 12. studenoga 2023. godine.

Promocija romana Anđelke Kliment: Ubojstva na Krvavom mostu (Beletra, 2023.)
2023-10-13 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Forenzičarka sa Srebrnjaka Irma Steeg i zagrebački policijski inspektor Borna Herman istražuju ubojstva na Krvavom mostu u drugom cosy krimiću Anđelke Kliment. Posveta Zagorki, zagrebačke vedute, restorani, trgovi i parkovi pozornica su novog krimića hrvatske Agathe Christie.
Roman „Ubojstva na Krvavom mostu“ predstavljaju autorica Anđelka Kliment i urednica Anika Rešetar Drvar. Moderira Sandra Pocrnić Mlakar.

Promocija knjige Florin dom: Flora Jakšić i uloga njezina atelijera
2023-10-14 17:00 - 21:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik ove godine slavi stotinu godina od izgradnje Florina doma i sa zadovoljstvom Vas poziva na promociju knjige Florin dom: Flora Jakšić i uloga njezina atelijera koja će se održati u subotu 14. listopada 2023. u 17 sati u Florinu vrtu.
Sudjeluju: Dorinda Bulić-Čotić, Ivana Pegan Baće. Ivan Viđen, Rozana Vojvoda, Lucija Vuković i Sanja Žaja Vrbica
Hrvatsko društvo likovnih umjetnika Dubrovnik sedamdeset godina kontinuirano djeluje u zgradi Florina doma u Lapadu, ostavštini slikarice Flore Jakšić rođ. Marinović (1856.–1943.). Ona je daleke 1931. godine „svoj marom sagrađen dom” – atelijer oporučno ostavila umjetnicima da u njemu slobodno priređuju samostalne i skupne izložbe, da se u njemu sastaju, stvaraju i djeluju.
Istraživački projekt Hrvatskog društva likovnih umjetnika Dubrovnik Florin dom: Flora Jakšić i uloga njezina atelijera započeo je uključivanjem više povjesničarki i povjesničara umjetnosti (Antun Baće, Ivan Viđen, Lucija Vuković, Sanja Žaja Vrbica), koji su istražili
pojedine segmente slikaričina života i rada te ulogu njezina atelijera u kulturnom životu Dubrovnika tijekom proteklog stoljeća. Projekt je okrunjen izdavanjem publikacije u kojoj se, iz različitih perspektiva, govori o bogatoj i zanimljivoj biografiji slikarice i pokroviteljice umjetnosti, o konceptu i konačnoj realizaciji Florina atelijera te naposljetku o umjetničkoj i kulturnoj klimi onodobnog Dubrovnika.
Knjiga sadrži sljedeća poglavlja:
Ivan Viđen, Gospođa Flore iz vale od Lapada
Sanja Žaja Vrbica, Flora Jakšić– slikarica i čuvarica lapadske uvale
Antun Baće–Lucija Vuković, Florin dom–nastanak, arhitektura i značaj slikaričina atelijera
Dorinda Bulić Čotić, Florin dom–dom Hrvatskoga društva likovnih umjetnika Dubrovnik
Ivana Pegan Baće, Moja oporuka –Ja Flora. Recentno djelovanje Galerije Flora (2014.–2021.)

Urednik publikacije je Ivan Viđen, ujedno i autor kazala, recenzentice su Irena Kraševac i Rozana Vojvoda, grafičko oblikovanje potpisuje đkc/ Zoran Đukić, autorica prijevoda sažetaka na engleski jezik je Lidija Toman, a lektorica je Mariela Marković. Knjiga je tiskana u tiskari Kerschoffset d.o.o. u Zagrebu.
Istraživanja i tisak knjige sufinancirao je Upravni odjel za kulturu i baštinu Grada Dubrovnika.

9. Reli po galerijama
2023-10-14 17:00 - 22:00
Deveti Reli po galerijama posjetitelje vodi kroz kulturnu i galerijsku scenu grada Zagreba i potiče na istraživanje umjetničkih prostora i upoznavanje lokalnih umjetnika.
Reli po galerijama interaktivna je kulturna manifestacija koja okuplja umjetničke galerije u centru grada Zagreba i stvara jedinstvenu umjetničku urbanu mapu. Događanjem se u središte pozornosti stavljaju lokalni umjetnici i izložbeni prostori, a posjetitelji se potiču da u jednoj večeri obiđu što više galerija. Posjetitelji u prvoj galeriji dobivaju mapu pa u svakoj sljedećoj galeriji nastavljaju skupljati oznake. Oni koji uspiju posjetiti sve galerije osvajaju simboličnu diplomu za poseban doprinos kulturi. Galerije će u subotu 14. listopada 2023. u produženom radnom vremenu od 17:00 do 22:00 ponuditi posebne programe koji uključuju otvorenja novih izložbi i vođenje na izložbama. Posjetitelji će u jednoj večeri imati priliku vidjeti više izložbi nego bilo koji drugi dan u godini. U ovogodišnjem Reliju po galerijama sudjeluje jedanaest galerija koje posjetiteljima nude mnoštvo privlačnih i poticajnih vizualnih promišljanja.

Green Building - Advantage Austria Zagreb
2023-10-17 14:00 - 17:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
ADVANTAGE AUSTRIA – PRIDRUŽITE SE RADIONICI KOJA OKUPLJA DIONIKE AUSTRIJSKOG I HRVATSKOG GRAĐEVINSKOG SEKTORA U ORIS KUĆI ARHITEKTURE (Ul. Kralja Držislava 3, Zagreb)
WORKSHOP GREEN BUILDING: KAKO ĆE EPBD I PREDSTOJEĆE ZAKONODAVSTVO EU UTJECATI NA NOVOGRADNJU I OBNOVU U HRVATSKOJ I AUSTRIJI

Sudjelovanje je besplatno. Program će se održati na engleskom jeziku (First come first served! – Ograničen je broj sudionika!)
Prijava je obavezna i potrebno ju je napraviti najkasnije do 13. listopada 2023. OVDJE
BEZ ZGRADA EKOLOŠKA TRANZICIJA NIJE MOGUĆA. ENERGETSKA UČINKOVITOST JE BITI ILI NE BITI ZA KLIMATSKE CILJEVE ZA 2030./2050.
Ambiciozan EPBD (Energy Performance of Buildings Directive) nužan je i Hrvatskoj i Austriji te cijeloj EU. Godišnja stopa obnove u Hrvatskoj ispod je 1%, a u Austriji 1,5%, što je još uvijek manje od 3% koliko se smatra potrebnim za de-karbonizaciju kako bi se ispunili klimatski ciljevi.
Namjera ove radionice je naglasiti poruku da je građevinski sektor ključan za postizanje klimatskih ciljeva. Energetska učinkovitost u zgradama neophodan je pokretač ekološke tranzicije, ekonomske održivosti i za dobrobiti ljudi.
Princip je sljedeći: Moderatori prate austrijske i hrvatske sugovornike za unaprijed pripremljenim tematskim stolovima. Rotiraju se tijekom rasprava. Cilj je razmijeniti primjere dobre prakse i uspostaviti izravne kontakte s novim poslovnim partnerima.
TEME
Utjecaj EPBD na:
– Design i građevinske projekte
– Odabir građevinskih materijala
– Zeleno financiranje
– Life Cycle Assessment (LCA)
– Green Certification

PROGRAM
14.00 – 14.05 POZDRAV I KRATAK UVOD:
(Gerhard Schlattl, Austrian Trade Commissioner in Zagreb, Anđelka Toto Ormuž, ROCKWOOL Adriatic)
14.05 – 14.15 KRATAK UVOD “EPBD HIGHLIGHTS”
(Anđelka Toto Ormuž, ROCKWOOL Adriatic)
14.15 – 15.45 WORKSHOP
15.45 – 16.00 ZAKLJUČAK
16.00 – 17.00 B2B-NETWORKING-ZAKUSKA

Gordana Drinković: Pjesme od stakla
2023-10-17 19:00
Galerija AMZ, Ulica Pavla Hatza 6, Zagreb
Ovogodišnji 58. zagrebački salon otvara se samostalnom izložbom pobjednice 55. zagrebačkog salona Gordane Drinković. Radi se o umjetnici koja u kontinuitetu stvara u području umjetničkog oblikovanja stakla, produkt dizajna i slikarstva, a tijekom više od 25 godina oblikovanja i rada u tvornicama stakla realizirala je više od 500 djela. Posjetitelji će izložbu moći razgledati do 31. listopada u Galeriji AMZ, od utorka do petka od 12 do 18 sati te subotom od 10 do 13 sati. Ulaz je slobodan.

Predavanje: Kako je projekt jednog naselja doprinio kvaliteti života njegovih stanovnika
2023-10-18 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Hrvojka Paljan
Primjer stambenog naselja Gorica 3 – Galženica jug u Velikoj Gorici iz 1970ih
Urbanističko rješenje i projekt zgrada stambenog naselja Gorica 3 – Galženica jug u Velikoj Gorici, nastalo sredinom sedamdesetih godina prošlog stoljeća već pet desetljeća svojim stanovnicima pruža kvalitetan život. Hrvojka Paljan, autorica projekta u svome predavanju govorit će o željama i specifičnim zahtjevima koji su utjecali na razvoj projekta, kao i o značaju javnog prostora u naselju. „Želja je bila osmisliti urbano naselje, ne „spavaonicu“ i ukloniti nedostatke na koje su tada upozoravali sociolozi ‒ a to je nedostatak javnog prostora, gdje odraslim stanovnicima nije pružena mogućnost višeg oblika socijalizacije, što je u prošlosti bio trg.“ Projekt naselja Gorica 3 – Galženica jug bio je rezultat želja i zadanih tehnoloških zahtjeva. Važno je napomenuti da je ugradnja industrijski proizvedenih građevinskih elemenata bila strogo propisana. U realizaciji naselja sudjelovalo je više od 1000 sudionika, uključujući projektante raznih struka, građevinske i industrijske radnike i obrtnike. Arhitektica Paljan također će se osvrnuti na fenomen trga danas i njegovo značenje za stanovnike naselja i šire.
Ovo predavanje pružit će nam jedinstvenu priliku da bolje razumijemo kako arhitektura može oblikovati naše živote i utjecati na našu svakodnevicu. Arhitektica Paljan ima bogato iskustvo i imala je jedinstvenu priliku pratiti razvoj naselja gotovo 50 godina. Stoga smo izuzetno počašćeni što će s nama podijeliti svoje znanje i iskustvo.
Hrvojka Paljan (Mali Zdenci, Daruvar) diplomirala je 1966. na Arhitektonskom fakultetu u Zagrebu. Nakon rada u Njemačkoj, pridružila se G. P. Industrogradnji u Zagrebu. Godine 1981. pohađala je Akademiju za likovne umjetnosti u Salzburgu. Posebno se istaknula u projektiranju višestambenih zgrada, usredotočujući se na jednostavna i racionalna rješenja. Neki od njezinih radova uključuju stambeno naselje Gorica 3, Trg Stjepana Radića u Velikoj Gorici, Dom kulture u Travnom, te sudjelovanje u projektima tijekom Domovinskog rata. Sudjelovala je na UN-ovim konferencijama, upozoravajući na uništavanje kulturne baštine u Hrvatskoj 1990ih.

Izložba Luise Pascu: Red Carpet Intimacy
2023-10-18 19:00 - 21:00 | Galerija Kolekcionart, Ulica kralja Zvonimira 7, Zagreb, 10000, Croatia (Local Name: Hrvatska)
Je li intimnost na crvenom tepihu moguća?
Odgovor na ovo pitanje pokušava dati slikarica Luisa Pascu (2000.) u svojem novom ciklusu radova
Red Carpet Intimacy, koji predstavlja samostalnom izložbom u galeriji Kolekcionart (Zvonimirova 7, Zagreb) – prostoru istoimene digitalne platforme pokrenute proljetos s ciljem promocije mladih hrvatskih vizualnih umjetnika.
Otvorenje izložbe, koja se održava u sklopu Artupunkture, održat će se u srijedu, 18. listopada u 19 sati. Izložba ostaje otvorena do 28.
listopada, a moći će se pogledati radnim danom od 10-19 h, i subotom od 10-13 h.

"Poštuj sezonca", razgovor o umjetnosti i radu
2023-10-18 19:00 - 21:00 | HDLUDU, Šetalište kralja Zvonimira 32, Dubrovnik
Izvan okvira izložbe Paska Burđeleza “Poštuj sezonca” o umjetnosti i radu razgovarat će Vesna Vuković i Pasko Burđelez.
Radovi Paska Burđeleza zadnjih se godina posebno usmjeravaju pitanju rada, uvijek snažno apelirajući na gledatelje, nerijetko (samo)kritički promatrajući vlastitu poziciju i ulogu umjetnosti u sistemu proizvodnje i reprodukcije. Dugogodišnji ciklus “Djeluj lokalno, zagrijavaj globalno”, u kojem je dosad realizirao niz akcija i site-specific instalacija, dobio je nastavak u formi izložbe “Poštuj sezonca” održane u jeku turističke sezone. Sad, na njezinom zalazu, izložba dobiva ekstenziju u formi razgovora koji će krenuti od specifičnosti rada u umjetnosti, njegove mistifikacije i potiskivanja u nevidljivost privatne sfere, da bismo preko (ne)mogućnosti umjetničkog organiziranja otvorili pitanje povezivanja s radničkim borbama izvan sfere umjetnosti. Namjera je u kratkom uvodnom izlaganju pokazati i neke primjere alata u borbi protiv izrabljivanja radnica u umjetnosti: smjernice o preporučenim honorarima (SPID), Kodeks prakse (Za K.R.U.H.), sindikalno udruživanje i kolektivno pregovaranje (ZASUK), te nakon toga otvoriti razgovor s prisutnima.

Natalia Borčić, Anita Kontrec, Ljiljana Mihaljević: Izazovi različitosti, otvorenje izložbe
2023-10-19 19:30 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Natalia Borčić, Anita Kontrec and Ljiljana Mihaljević – three authors with different expressions, but similar sensibilities, are presenting some of their works, that reflect important and formative events in their artistic creation, in a group exhibition 10 Years of Friendship.
The opening of the exhibition 10 Years of Friendship will be on 19 October 2023 at 7:30 p.m., at Oris House of Architecture (Kralja Držislava 3, Zagreb) and will remain on display until 8 p.m. on 21 October.

MIRO GAVRAN: SLADOLED, komedija
2023-10-21 20:00 | Koncertna dvorana Vatroslava Lisinskog, Trg Stjepana Radića 4, Zagreb
Lokacija: Koncertna dvorana “Vatroslav Lisinski”, Trg Stjepana Radića 4, 10000 Zagreb
Datum i vrijeme održavanja: 21. listopada 2023. u 20 sati

Glume: Ana Vilenica, Mladena Gavran
Autor: Miro Gavran
Redatelj: Boris Svrtan
Scenografkinja i kostimografkinja: Jasmina Pacek
Oblikovatelj svjetla: Mario Vnučec
Oblikovatelj tona: Neven Zebić
Izvršna producentica: Antonia Furjan

U neobičnoj komediji „Sladoled“ junakinje su majka i kći čiji se uzajamni odnos i odnos prema muškarcima koji su ih sudbinski odredili opisuje kroz dinamične humorne prizore u kojima će se prepoznati svaka žena. Nije lako odrastati bez oca, no uz brižnu i duhovitu majku život je svakako lakši, a i zabavniji. Ova komedija prikazuje život sa svim njegovim usponima i padovima popraćen suzama i smijehom, duhovitim komentarima i glumačkim transformacijama za pamćenje. Ne propustite „Sladoled“ – predstavu za sve generacije!
Napomena: Puna cijena ulaznice iznosi 10,00 EUR. Cijena ulaznice za učenike, studente i umirovljenike iznosi 7,00 EUR.

11 X 2, 3, 4 … in a row: Terraced houses and twin houses
2023-10-23 19:00 - 22:00 | galerija DESSA, Židovska steza 4, Ljubljana, 1000, Slovenia
You are kindly invited to the opening of the exhibition 11 x 2, 3, 4 … in a row: Terraced houses and twin houses, which will be held on Monday, October 23, at 7 p.m. in the DESSA gallery, Ljubljana, Slovenia.
The exhibition will be open from 23 October to 14 December 2023.
In the selection of this year’s exhibition from the traditional DESSA series 11 x one, we have included terraced houses and twin houses built between 2017 and 2023, which follow the principles of sustainability intelligently and comprehensively: in terms of design, with references to local history and with the selection and processing of materials, they strive for harmony and coexistence with nature and the existing built space; with the offsets of individual buildings and floors, they break up monolithic volumes and provide intimacy at home; with canopies and floor offsets, they protect their facades from the sun, rain and snow; with flexible floor plan designs, they adapt to the unknown end customer.

Silvia Gribaudi: Graces, plesna predstava
2023-10-23 20:00 - 21:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Predstava se održava u Hrvatskom kulturnom domu na Sušaku, Strossmayerova 1, Rijeka, 23.10. u 20 sati.
S bogatim humorom i radikalnom empatijom talijanska koreografkinja Silvia Gribaudi uzdiže pojmove ljudskih nesavršenosti u umjetničku formu izvan klišeja i pojavnosti. Inspirirana skulpturom Tri gracije (Antonio Canova 1812.-1817.), Graces predstavlja Zeusove kćeri Eufrozinu, Aglaju i Taliju (sjaj, radost i blagostanje) kroz tri muška izvođača koji zajedno sa Silvijom traže nova značenja riječi milost. Kroz ples i tekst, ali ponajviše neposrednošću i s lakoćom, predstava prodire u srž naše ljudskosti.
Na pozornici su tri muška izvođača (Siro Guglielmi, Matteo Marchesi i Andrea Rampazzo) zajedno s autoricom Silviom Gribaudi, koja sebe voli definirati kao autoricu tijela zbog svoje poetike kojom nesavršenosti uzdiže do umjetničke forme izravnim, okrutnim i empatičkim stripovskim stilom brušući granice između plesa, kazališta i izvedbenih umjetnosti.
Graces je realizirana uz kritičku, vizualnu i redateljsku podršku Mattea Maffesantija.
Posljednjih deset godina Silvia Gribaudi radi na propitivanju rodnih stereotipa, muških i ženskih identiteta i koncepta virtuoznosti u plesu i svakodnevnom životu, prevazilazeći klišeje tijela.
Ulaznice po cijeni od €7 (52,74 kn) moguće je kupiti na blagajni HKD-a bez dodatne naknade ili online na mojekarte.hr, u Dallas Music Shopu i Foto Reviji uz naknadu od dodatnih €0,85 (6,40 kn) za obradu transakcije. Blagajna HKD-a otvorena je sat vremena prije programa.
Umirovljenici i studenti imaju pravo na 50% popusta na ulaznice, isključivo na blagajni HKD-a, a članovi HKD kluba na 20% popusta na svim prodajnim mjestima.

Jasna Galjer, Prolegomena za modernu: društveno angažirana arhitektura Marijana Haberlea između vizije i realnosti
2023-10-24 18:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Izložba i tribina
Autorica izložbe je dr.sc. Jasna Galjer, redoviti prof. na odsjeku za povijest umjetnosti Filozofskog fakulteta Sveučilišta u Zagrebu, a organizatori izložbe su galerija Modulor i Oris Kuća arhitekture.
Tribina se organizira u suradnji s Oris Kućom arhitekture, a uz stručnu podršku Društva arhitekata Zagreb i Društva povjesničara umjetnosti Hrvatske.
Izložba “Prolegomena za modernu: društveno angažirana arhitektura Marijana Haberlea između vizije i realnosti” galerije Modulor Centra za kulturu Trešnjevka gostuje u prostoru galerije Oris Kuća arhitekture (Kralja Držislava 3) uz okrugli stol/prateće predavanje.
Izložba traje od 24. do 28. listopada 2023., dok će se tribina “Brodarski institut u Zagrebu” održati u utorak, 24. listopada 2023. u 18 sati u Oris Kući arhitekture.
Posjet izložbi i sudjelovanje na tribini je besplatno.
O izložbi:
“Izložba predstavlja djelovanje Marijana Haberlea (1908.-1979.), jednog od protagonista moderne arhitekture u Hrvatskoj. Haberle je brojnim arhitektonskim ostvarenjima ostavio neizbrisiv trag u arhitektonskoj kulturi i današnjem urbanom identitetu Zagreba, ali i drugih gradova diljem Hrvatske, od Slavonskog Broda do Siska. Zagrebački zbor (današnji Studentski centar) i Tehnički muzej, Brodarski institut, hotel na Plitvicama, Koncertna dvorana „Vatroslav Lisinski“, neki su od najistaknutijih primjera u Haberlevom impresivnom opusu. Namjera je ovom izložbom u dijalogu arhitektonskih fotografija izvornog i današnjeg izgleda, nacrta, vizualno dojmljivih crteža i filma, podsjetiti na značenje i vrijednost poznatih, ali i rasvijetliti još uvijek nedovoljno poznate doprinose Marijana Haberlea ostvarenju vizija moderne arhitekture i time pridonijeti prepoznavanju kvalitete prostora u kojem živimo.” Jasna Galjer
Više o tribini:
Tema tribine je stanje arhitektonske i urbanističke baštine na primjeru Brodarskog instituta u Aveniji Većeslava Holjevca 20 u Zagrebu. Povod za razgovor je neizvjesna sudbina ovog iznimno vrijednog multifunkcionalnog kompleksa, koji je gašenjem primarne funkcije poput brojnih kvalitetnih ostvarenja socijalističkog modernizma prepušten likvidaciji koja donosi propadanje. Tribina će predstaviti slučaj Brodarskog instituta, ilustrativan za situaciju gdje izostaje društvena svijest o kvaliteti i vrijednosti građevina i ambijentalnih cjelina javne namjene iz razdoblja socijalističkog modernizma. Namjera je ovim razgovorom ukazati na akutne probleme koji su rezultat nedostatnog pravnog okvira za provođenje zaštite arhitektonskih i urbanističkih ostvarenja u praksi, kao i otvorenih proceduralnim pitanja. Cilj je potaknuti dijalog između predstavnika profesionalne i šire javnosti o ključnim pitanjima konteksta u kojem arhitektura i urbanizam imaju formativne, kompleksne uloge u afirmiranju proizvodnje novih kulturnih vrijednosti. Stoga će se u razgovoru naglasiti aspekti planiranja i izgradnje Novog Zagreba i Zagrebačkog velesajma, osobito kao mogućnost prepoznavanje i razumijevanja postojećih urbanih i arhitektonskih vrijednosti.
O aktualnim pitanjima modernističke baštine druge polovice 20. stoljeća na primjeru Brodarskog instituta, aspektima zaštite, iskustvima i problemima koji se javljaju u praksi te o otvorenim pitanjima mogućih strategija zaštite raspravljat će: dr. sc. Jasna Galjer (Odsjek za povijest umjetnosti Filozofskog fakulteta u Zagrebu), dr. sc. Valentina Gulin-Zrnić (Institut za etnologiju i folkloristiku), dr. sc. Marko Špikić (Odsjek za povijest umjetnosti Filozofskog fakulteta u Zagrebu), dipl.ing.arh. Iva Hudan (savjetnica ministra Ministarstva prostornog uređenja, graditeljstva i državne imovine), dr.sc. Marijana Sironić, dipl.ing.arh. (Gradski zavod za zaštitu spomenika kulture i prirode Grada Zagreba), dipl. ing. arh. Darko Kovač (Konzervatorski odjel u Zagrebu za područje Zagrebačke županije Ministarstva kulture i medija RH) i pozvani predstavnik Gradske uprave grada Zagreba.

O izložbi:
“Izložba predstavlja djelovanje Marijana Haberlea (1908.-1979.), jednog od protagonista moderne arhitekture u Hrvatskoj. Haberle je brojnim arhitektonskim ostvarenjima ostavio neizbrisiv trag u arhitektonskoj kulturi i današnjem urbanom identitetu Zagreba, ali i drugih gradova diljem Hrvatske, od Slavonskog Broda do Siska. Zagrebački zbor (današnji Studentski centar) i Tehnički muzej, Brodarski institut, hotel na Plitvicama, Koncertna dvorana „Vatroslav Lisinski“, neki su od najistaknutijih primjera u Haberlevom impresivnom opusu. Namjera je ovom izložbom u dijalogu arhitektonskih fotografija izvornog i današnjeg izgleda, nacrta, vizualno dojmljivih crteža i filma, podsjetiti na značenje i vrijednost poznatih, ali i rasvijetliti još uvijek nedovoljno poznate doprinose Marijana Haberlea ostvarenju vizija moderne arhitekture i time pridonijeti prepoznavanju kvalitete prostora u kojem živimo.”

Jasna Galjer

Organizacija izložbe: Galerija Modulor i Oris Kuća arhitekture
Međuistitucionalna suradnja: Hrvatski muzej arhitekture Hrvatske akademije znanosti i umjetnosti
Izložba je ostvarena uz podršku Ministarstva kulture i medija RH i Gradskog ureda za kulturu i civilno društvo.
Realizaciju izložbe i kataloga podržali su ustupanjem prava na korištenje materijala sljedeće institucije i pojedinci: Hrvatski muzej arhitekture Hrvatske akademije znanosti i umjetnosti: Osobni arhivski fond Marijana Haberlea (HMA HAZU – OAF M. Haberle), Brodarski institut d.o.o. u likvidaciji, Zagreb, Arhiv JU NP Plitvička jezera, Hrvatski državni arhiv, Zagreb, Obiteljska ostavština Haberle-Jurković, Damir Fabijanić, Saša Šimpraga i Bruno Radovčić.

Promocija romana Lidije Dujić: Dormitorij
2023-10-25 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Naklada Mala zvona predstavlja novi naslov u svojoj biblioteci posvećenoj poeziji, zbirku Dormitorij, koja je već ušla u uži krug za jednu od pjesničkih nagrada („Zvonko Milković”). O knjizi će govoriti autorica Lidija Dujić i urednica Sanja Lovrenčić.
